ਨਵੀਂ ਦਿੱਲੀ, 3 ਮਾਰਚ
ਪਾਕਿਸਤਾਨ ਆਧਾਰਿਤ ਜੈਸ਼-ਏ-ਮੁਹੰਮਦ ਦੇ ਖ਼ਤਰਨਾਕ ਦਹਿਸ਼ਤੀ ਹਮਲਿਆਂ ਕਰਕੇ ਪਿਛਲੇ ਦੋ ਦਹਾਕਿਆਂ ’ਚ ਭਾਰਤ ਅਤੇ ਪਾਕਿਸਤਾਨ ਦੋ ਵਾਰ ਆਹਮੋ ਸਾਹਮਣੇ ਆ ਚੁੱਕੇ ਹਨ। ਜੈਸ਼ ਦੀ ਭਾਰਤ ਖ਼ਿਲਾਫ਼ ਜਹਾਦ (ਗਜ਼ਵਾ-ਏ-ਹਿੰਦ) ਦੀ ਰਣਨੀਤੀ ਕਰਕੇ ਦੋਵੇਂ ਮੁਲਕਾਂ ’ਚ ਤਲਖ਼ੀ ਵਧਦੀ ਜਾ ਰਹੀ ਹੈ।
ਪਿਛਲੇ 20 ਸਾਲਾਂ ’ਚ ਜੈਸ਼ ਵੱਲੋਂ ਕੀਤੇ ਗਏ ਖ਼ਤਰਨਾਕ ਹਮਲਿਆਂ ’ਚ ਹਵਾਈ ਸੈਨਾ ਦੇ ਪਠਾਨਕੋਟ ਬੇਸ, ਉੜੀ ’ਚ ਥਲ ਸੈਨਾ ਦੇ ਬ੍ਰਿਗੇਡ ਹੈੱਡਕੁਆਰਟਰ, ਸ੍ਰੀਨਗਰ ਦੀ ਬਦਾਮੀਬਾਗ ਛਾਉਣੀ ਅਤੇ ਜੰਮੂ ਕਸ਼ਮੀਰ ਵਿਧਾਨ ਸਭਾ ’ਚ ਧਮਾਕੇ ਸ਼ਾਮਲ ਹਨ।
ਭਾਰਤ ਅਤੇ ਪਾਕਿਸਤਾਨ ਵਿਚਕਾਰ 2001 ’ਚ ਜੈਸ਼-ਏ-ਮੁਹੰਮਦ ਵੱਲੋਂ ਭਾਰਤੀ ਸੰਸਦ ਅਤੇ ਹੁਣ ਪਿਛਲੇ ਮਹੀਨੇ 14 ਫਰਵਰੀ ਨੂੰ ਪੁਲਵਾਮਾ ’ਚ ਸੀਆਰਪੀਐਫ ਬੱਸ ’ਤੇ ਕੀਤੇ ਗਏ ਹਮਲੇ ਨਾਲ ਜੰਗ ਦੇ ਬੱਦਲ ਛਾ ਗਏ ਸਨ। ਸੁਰੱਖਿਆ ਅਧਿਕਾਰੀ ਨੇ ਖ਼ੁਫ਼ੀਆ ਰਿਪੋਰਟ ਦਾ ਜ਼ਿਕਰ ਕਰਦਿਆਂ ਦੱਸਿਆ ਕਿ ਅਲ ਕਾਇਦਾ ਨਾਲ ਜੁੜੀ ਜਥੇਬੰਦੀ ਜੈਸ਼ ਨੇ ਪਾਕਿਸਤਾਨ ਦੇ ਓਕਾਰਾ ਜ਼ਿਲ੍ਹੇ ’ਚ 27 ਨਵੰਬਰ 2017 ’ਚ ਕਾਨਫ਼ਰੰਸ ਕਰਕੇ ਅਹਿਦ ਲਿਆ ਸੀ ਕਿ ਉਹ ਭਾਰਤ ਖ਼ਿਲਾਫ਼ ‘ਗਜ਼ਵਾ-ਏ-ਹਿੰਦ’ ਜਾਰੀ ਰੱਖੇਗਾ।

ਕੀ ਕਾਰਨ ਹੈ ਕਿ ਪਿਛਲੇ ਦੋ ਦਹਾਕਿਆਂ ਦੌਰਾਨ ਭਾਰਤ ਅਤੇ ਪਾਕਿਸਤਾਨ ਆਹਮੋ-ਸਾਹਮਣੇ ਆ ਗਏ ਹਨ?

ਪਾਕਿਸਤਾਨ ਸਥਿਤ ਜੈਸ਼-ਏ-ਮੁਹੰਮਦ ਦੇ ਖਤਰਨਾਕ ਅੱਤਵਾਦੀ ਹਮਲਿਆਂ ਕਾਰਨ ਪਿਛਲੇ ਦੋ ਦਹਾਕਿਆਂ ਤੋਂ ਭਾਰਤ ਅਤੇ ਪਾਕਿਸਤਾਨ ਆਹਮੋ-ਸਾਹਮਣੇ ਆ ਗਏ ਹਨ।